Laličić: Crnoj Gori potrebna evropska vlada | MINA\nNaslovnicaCrna GoraPolitikaLaličić: Crnoj Gori potrebna evropska vlada\nLaličić: Crnoj Gori potrebna evropska vlada\nPodgorica, (MINA) – Crnoj Gori je potrebna evropska vlada i svaki dan čekanja ima pogubne posljedice po državu, za čije saniranje će biti potrebno puno znanja, rada i strpljenja, kazala je poslanica Demokratske partije socijalista (DPS) Jovanka Laličić.\nOna je ocijenila da se Crna Gora nalazi u dubokoj, i do sada nezabilježenoj institucionalnoj krizi, od koje najviše štete imaju upravo građani.\n„Tako se Skupština, kao najviši zakonodavni organ, zahvaljujući samovolji njenog predsjedavajućeg, koja je uslovljena uskopartijskim interesima dijela aktuelne parlamentarne većine oličene u Demokratskom frontu i Demokratama, nalazi u blokadi“, rekla je Laličić.\nKako je navela, na taj način i smanjenje akciza u situaciji kada cijene goriva i osnovnih životnih namirnica vrtoglavo rastu, kao i veliki broj zakona, čekaju neke bolje dane.\n„Odlazeća apostolska Vlada čini posljednje trzaje na štetu Crne Gore i urušavanja njenog međunarodnog ugleda, kroz uporno odbijanje donošenja odluke o uvođenju sankcija Rusiji zbog agresije na Ukrajinu“, kaže se u saopštenju Laličić.\nPrema njenim riječima, iako je Vlada izgubila povjerenje u Skupštini, to joj nije prepreka da ovih dana masovno zapošljavaju u sektoru energetike i saobraćaja.\n„I da se pojedini ministri “baškare“ na egzotičnim destinacijama, dok ekonomska situacija u zemlji postaje sve teža i teža“, dodala je Laličić.\nKako je navela, smijenjena Vlada čini posljednje napore da iscrpi sva budžetska sredstva, kako bi onima koji dođu poslije njih bilo što gore.\n„Kao da je malo sve ono što su napravili Crnoj Gori dok su uživali povjerenje Skupštine, nego i u tehničkom mandatu nastavljaju sa pogubnim potezima koji unižavaju Crnu Goru i dovode do sunovrata njen institucionalni i civilizacijski integritet“, kaže se u saopštenju.\nLaličić je kazala da je Ustavni sud treća važna institucija kojoj prijeti totalna blokada.\nUstavni sud, kako je navela, trenutno radi u okrnjenom sastavu zbog odlaska dvojice sudija u penziju.\n„Po raspisanom prvom javnom pozivu za izbor dvojice sudija iz reda uglednih pravnika, konsultativna saslušanja kandidata obavljena su 24. i 25. juna i 1. jula prošle godine“, navela je Laličić.\nOna je podsjetila da nijedan od kandidata nije dobio potrebnu većinu.\nLaličić je kazala da su Demokrate tada bile uzdržane prilikom glasanja za izbor kandidata, jer su smatrali da je potrebno raspisati novi javni poziv.\n„Uz nesuvislo obrazloženje da je javni poziv objavljen prije “istorijske” smjene vlasti i da će ponovno raspisivanje javnog poziva “u novom društvenom ambijentu” ohrabriti kandidate da se jave u što većem broju“, dodala je Laličić.\nOna je podsjetila da je ponovni javni poziv raspisan u septembru prošle godine i da je, nakon završene procedure, u oktobru utvrđena lista kandidata.\n„Koja je opovrgnula tvrdnje Demokrata o velikom broju “ohrabrenih“ kandidata, jer se prijavio i manji broj lica nego prvog puta, a većina kandidata koja se bila prijavila na prvi poziv to nije uradila ponovno“, rekla je Laličić.\nKako je navela, prvi intervju sa kandidatom održan je 29. novembra, a posljednji kandidat je saslušan devetog decembra prošle godine.\nPrema riječima Laličić, od tada do danas prijave stoje u fijokama, a kandidati strpljivo čekaju rezultate nakon obavljenog intervjua.\nOna je rekla da je to krajnje destimulativno i neodgovorno prema kandidatima, ali nadasve prema Ustavnom sudu i građanima.\n„Da će voljom neodgovorne parlamentarne većine funkcionisanje i rad krovne institucije pravnog sistema biti dodatno usložnjen, govori činjenica da je još jedan sudija tog suda otišao u penziju, i to 1. januara ove godine, a da će još jedan sudija sredinom godine steći uslove za starosnu penziju“, kazala je Laličić.\nTo, kako je navela, očito sada ne zabrinjava aktuelnu parlamentarnu većinu.\n„Koja je u proteklom periodu vršila neviđenu medijsku kampanju protiv Ustavnog suda, pojedinih sudija tog suda, vršila pritisak uoči donošenja odluka, a u pojedinim slučajevima je čak i Ustavni odbor preuzimao ulogu Ustavnog suda“, dodala je Laličić.\nOna je kazala da je ta većina izdejstvovala da se preko noći, bez detaljne analize, mijenjaju uslovi za odlazak u penziju.\nTime je, kako je rekla Laličić, dovela do toga da ogroman broj sudija na svim nivoima pođe u penziju ostavljajući čitav pravni sistem, a time i pravnu sigurnost u zemlji, poljuljanom.\n„Stoga, imajući u vidu sve navedeno, jedino rješenje ovog Gordijevog čvora da se konačno stane na put zlim namjerama, bezakonju i neznanju aktuelne parlamentarne većine je izbor manjinske ili neke druge, evropske Vlade“, zaključila je Laličić.


Siemens ostvaruje solidan start u fiskalnoj 2013. – Personal magazin\nSiemens započinje fiskalnu 2013. solidnim brojkama. U poređenju sa istim periodom prošle godine, prihodi su blago povećni u prvom kvartalu zbog visokih nerealizovanih porudžbina iz prethodnog perioda. Iako se nove…\nSiemens započinje fiskalnu 2013. solidnim brojkama. U poređenju sa istim periodom prošle godine, prihodi su blago povećni u prvom kvartalu zbog visokih nerealizovanih porudžbina iz prethodnog perioda. Iako se nove porudžbine umereno smanjuju iz godine u godinu, “book-tobill“ racio bio je opet iznad jedan, dok je ispod jedan bio u prethodna tri kvartala zaredom. Ukupan profit sektora povećao se za četiri odsto.\n„U neizvesnom privrednom okruženju solidno smo započeli fiskalnu 2013. Za preostali deo godine ne očekujemo povoljne vetrove iz pravca globalne ekonomije koji bi nam pomogli da postignemo naše ambiciozne ciljeve. Usmeravamo punu pažnju na ostvarivanje programa Siemens 2014.” rekao je predsednik i generalni direktor Siemens-a Peter Lešer.\nU prvom kvartalu fiskalne 2013, koji se završio 31. decembra 2012, nove porudžbine su iznosile 19,1 milijardu evra, što je za tri odsto manje u odnosu na rezultat iz prošlogodišnjeg perioda. Prihodi su porasli za dva odsto, na 18,1 milijardu evra. „Book-to-bill“ racio iznosio je 1,06 u prvom kvartalu. Na kraju prvog kvartala, neizvršene porudžbine su iznosile 97 milijardi evra. Ukupan profit sektora se uvećao za četiri odsto, na 1,7 milijardi evra. Profitna marža sektora porasla je od 9,0 na 9,3 odsto. Došlo je do blagog smanjenja rezultata iz tekućeg poslovanja na 1,3 milijardi evra. Neto rezultat je opao sa 1,4 milijardi evra na 1,2 milijardi evra na godišnjem nivou.\nSa 7,1 milijardom evra, nove porudžbine u Sektoru Energija (Energy Sector) nalazile su se otprilike na prošlogodišnjem nivou. Ovde je pad, pre svega u diviziji „Wind Power“ i diviziji „Power Transmission“, nadoknađen snažnim rastom divizije „Fossil Power Generation“ koja je zabeležila povećanje od 18 odsto. Prihodi sektora su porasli za tri odsto na 6,3 milijardi evra prvenstveno usled porasta u diviziji „Wind Power“, koja je zabeležila povećanje prihoda od 27 odsto na godišnjem nivou. Takođe, zahvaljujući smanjenju penala od „offshore“ projekata, sektorski profit je povećan sa 506 miliona evra na 567 miliona evra. Profitna marža porasla je sa 8,3 na 9,0 odsto.\nIzmeđu ostalog, usled optimizacije troškova koja je rezultat napretka u Agendi 2013, u Sektoru Medicinska oprema i rešenja (Healthcare Sector) profit je povećan sa 364 miliona evra na 503 miliona evra posmatrano na godišnjem nivou. Profitna marža porasla je sa 11,6 na 15,5 odsto. Sektorski prihodi su porasli za tri odsto na 3,3 milijardi evra, a nove porudžbine ostale su na stabilnih 3,3 milijarde evra.\nZa Sektor Industrija, tržišno okruženje postaje sve izazovnije. Usled otežavajućih ekonomskih uslova, potražnja za sektorskim poslovima kratkih ciklusa pala je u četvrtom kvartalu. Sa 4, 6 milijardi evra, prihod sektora u prvom kvartalu bio je skoro na prošlogodišnjem nivou. Sa druge strane, nove porudžbine su pale za osam odsto na godišnjem nivou i iznosile su 4,5 milijardi evra. Sektorski profit je opao sa 556 miliona evra na 500 miliona evra, a profitna marža sa 11,8 na 10,8 odsto.\nU prvom kvartalu, Sektor Infrastruktura i gradovi (Infrastructure & Cities Sector) zabeležio je prihode od 4,1 milijardu evra, što je povećanje od dva odsto u odnosu na isti period prošle godine. Nove porudžbine su pale za sedam odsto na 4,4 milijardi evra. Druga najveća porudžbina za voz brzih pruga „Sapsan” za Rusiju već je bila uknjižena u kvartal prošle godine. Efekat visoke baze nije bio potpuno nadoknađen čak ni sa porudžbinom za 58 bespilotnih vozova, za brzi sistem prevoza, za Kuala Lumpur. Profit Sektora Infrastruktura i gradovi opao je sa 200 miliona evra iz referentnog prošlogodišnjeg kvartala na 128 miliona evra, uglavnom zbog penala od 116 miliona evra koji se posebno odnose na vozove brzih pruga. Profitna marža pala je sa 4,9 na 3,1 odsto.\nPredviđanja ostaju neizmenjena. U fiskalnoj 2013. Siemens počinje sprovođenje Siemensovog programa za 2014. godinu širom kompanije, čime podržava svoj okvir „One Siemens” za stvaranje održive vrednosti. Cilj programa je povećanje ukupne profitne marže sektora na najmanje 12 odsto do fiskalne 2014. godine.\nU prvoj godini programa kompanija očekuje umereni rast porudžbina i prihoda uz približavanje nivou fiskalne 2012, oba na organskoj osnovi. Siemens očekuje rezultat iz tekućeg poslovanja u opsegu sa 4,5 na 5,0 milijardi evra, uključujući efekat retrospektivnog usvajanja standarda IAS 19R. Ovo obuhvata troškove u ukupnom iznosu od oko 1,9 milijardi evra za mere restrukturiranja u sektorima, gde se pozitivni efekti preduzetih mera očekuju u našim rezultatima za fiskalnu 2014. Godinu.\nOva predviđanja se zasnivaju na brojnim uslovima, a posebno na tome da se prihodi razviju prema očekivanjima za poslove koji su osetljivi na kratkoročne promene u ekonomskom okruženju. Pored toga, ona isključuju pravne i regulatorne uticaje kao i značajne efekte promene portfolija.\nSiemens ostvaruje solidan start u fiskalnoj 2013. was last modified: January 25th, 2013 by Redakcija


Sana Garić 27.decembra u novosadskom klubu Trema | Trecisvijet.com\nUnikatna beogradska umetnica Sana Garić u petak 27.decembra u novosadskom klubu Trema. Za ljubitelje elektronskog zvuka u live izvedbi, Sana Garić će sa svojim bendom nastupiti 27.decembra u pozorišnom klubu Trema.\nBend čine: Sana Garić – klavijature, vokal (grupa Beograd, Svemirci); Miki Ristić – bas (Darkwood dub); Feđa Tom Franklin – perkusije (Fish in Oil) i Dušan Ristić – gitara\nMalo je žena u rokenrolu, a još manje onih koje su kao frontmenke istaknute ispred vrsnih muzičara. Donedavno autor i član jedne od najuticajnijih domaćih grupa, Darkwood\nDub, Milorad Ristić – Miki (bas gitara) kao i bubnjar džez sastava Fish in oil, Feđa Tom Franklin su se priključili Saninom bendu i radu na drugom albumu pod nazivom „Naočare za srce“.\nPublika će imati priliku da po prvi put čuje nekoliko pesama koje će se naći na drugom studijskom albumu, radnog naziva “Naočare za srce”, ali i numere sa debitantskog albuma “Svet za nas” – koji je ocenjen kao jedan od najuspešnijih na domaćoj i regionalnoj muzičkoj sceni.\n“Album koji poziva na ponovno slušanje kada ga jednom preslušate i shvatite da ne prestajete plesati s osmjehom na licu.” (Nacional, glazbena recenzija Dubravko Jagatić)\n“Preovladava sklonost da se od opskurnog stvori ugodno, i od hladnih devalviranih instrumenata – istinska topla ljudska emocija. Na kraju, najveći domet tehnologije oduvek je bio “dati mašini ljudske osobine”. Album Svet za nas je vrhunski udžbenik na tom polju. Izvanredno.” (City magazine, recenzija Aleksandar S. Jankioviić)\nTagged: Sana GarićSana Garić u novosadskom klubu Trema\nSingl sa uspešnog debi albuma „Svet za nas“ Sane Garić dobio je ekran


BRČANSKO ZDRAVSTVO U VELIKIM PROBLEMIMA: IMA LI RJEŠENJA? | Hayat.ba\nDirektor Javne zdravstvene ustanove „Zdravstveni centar Brčko“ Nihad Šibonjić i njegov zamjenik i direktor Bolnice Dušan Stokić kao najveći problem brčanskog zdravstva navode nedostatak veoma bitne dijagnostičke opreme – kompjuterizovane tomografije (CT) i aparata za magnetnu rezonancu (MRT).\nKao veliki problem Šibonjić i Stokić navode i nedostatak stručnog kadra, što je najveći problem po mišljenju zastupnika u Skupštini Brčko distrikta Bosne i Hercegovine Branislava Markovića, ujedno i zaposlenika Zdravstvenog centra Brčko te specijalizanta ginekologije i akušerstva, koji je „najglasniji“ brčanski političar po pitanju kritiziranja stanja u zdravstvu, piše Otisak.ba.\nSa svima njima, kao i sa novim šefom Odjela za zdravstvo u Vladi BDBiH Akifom Pezerovićem, razgovarala je ekipa Informativnog portala Otisak.ba i Federalne televizije.\nZašto se godinama ne nabavlja CT?\nVeć dva puta je od 2017. godine raspisan i žalbama oboren tender za nabavku CT-a, a treći bi trebao biti objavljen ovih dana.\nProblem su javne nabavke, sve te procedure koje iscrpljuju i nas i Odjel za zdravstvo koji je nosilac tih aktivnosti – istakao je Šibonjić.\nStokić je priznao da postoji problem u odnosu između Zdravstvenog centra i Odjela za zdravstvo, koji je zadužen za realizaciju ove javne nabavke, nakon što Zdravstveni centar pripremi tendersku dokumentaciju.\nPezerović je izjavio da je problem „timski pristup“: „Stvar je što za jednu nabavku trebaju dva organa potpuno samostalna, nezavisna, da odluče, donesu odluke, da pripremi tender“.\nOn smatra da bi se Zdravstvenom centru trebao izvršiti transfer budžetskih sredstava za sve nabavke, kako bi cijelu proceduru iznijela ta ustanova, ali trenutno ne postoji većinska politička podrška za taj prijedlog.\nVeć odavno se pojavila sumnja da se namjerno oteže sa nabavkom CT-a, kako bi, navodno, novac otišao u druge zdravstvene ustanove, s obzirom na to da se pacijenti šalju van BDBiH.\nPravo da vam kažem, i ja logično, kad sve sagledam, imam sumnju. Nemam dokaz, ali jednostavno se to oteže, oteže, u nedogled to traje – naveo je Stokić, dok je Pezerović potvrdio da postoji takva percepcija.\nPosljedica svega je spuštanje tehničke specifikacije za CT u novom tenderu, čime je, kako je Stokić istakao, izgubljena mogućnost za obavljanje CT koronarografije.\nVrijednost CT-a je procijenjena na milion i po konvertibilnih maraka, dok je za MRT, koji je nedavno pokvaren, planiran iznos od oko dva i po miliona KM. Datum objavljivanja tendera za njegovu nabavku još je nepoznat.\nPo mojoj nekakvoj procjeni, računam da bi do kraja ove godine trebali imati oba ta aparata – riječi su Šibonjića.\nMarković: Totalni kolaps za dvije-tri godine\nBranislav Marković očekuje da će brčansko zdravstvo doživjeti totalni kolaps za dvije-tri godine, zbog problema sa nedostatkom stručnog kadra, uzrokovanog, po njegovom mišljenju, lošom kadrovskom politikom.\nTrenutno sada ima devet ginekologa, ja kada se vratim bit će tri. Je l’ vi mislite da će biti moguće organizovati rad konkretno Odjeljenja ginekologije? – upitao je on.\nIako nije optimista po ovom pitanju, ipak je naveo šta bi moglo biti rješenje za trenutno stanje: „Da Vlada konkretne mjere preduzme, da ljekarima omogući subvencije na kupovinu stanova, na neke poreske olakšice, ne znam, navodim primjer žargonski, bilo šta što bi moglo privući ljude u ovaj grad, ljekare, što nemaju drugi gradovi“.\nU sljedećih pet godina iz Zdravstvenog centra u penziju će otići 27 ljekara specijalista, podatak je ove ustanove, a Stokić je naveo da će ove godine morati poslati najmanje 15 ljekara na specijalizaciju.\nKada je u pitanju ovaj problem, Šibonjić se požalio da brčanski JZU ne može u finansijskom smislu puno postići u odnosu na razvijenije zemlje u koje medicinski kadar ide. Godišnji budžet ove ustanove iznosi oko 33 miliona KM.\nOno što možemo je da što više mladih upućujemo na specijalizacije i da na taj način pokušavamo obnavljati kadar – istakao je on, iako to nije garancija da će se stanje popraviti, jer se ne zna hoće li se ljekari vratiti nakon specijalizacije.\nPoremećeni međuljudski odnosi\nPoremećeni međuljudski odnosi također su jedan od problema brčanskog zdravstva, krenuvši od odnosa između Odjela za zdravstvo i JZU-a, pa do odnosa među zaposlenicima, te odnosa sa pacijentima.\nNi Šibonjić ni Stokić nisu željeli komentirati skoro pa konstantne kritike i optužbe koje sa skupštinske klupe na njihov račun upućuje zastupnik i zaposlenik Zdravstvenog centra Marković.\nStokić je istakao da se radi na poboljšavanju tih odnosa, ali da to ide sporo: „Mi smo profesionalci, moramo se tako ponašati“, naglasio je on.